**A Hankook Tire bejelentette 2019-es globális pénzügyi eredményeit**

**A Hankook Tire árbevétele 2019-ben 6,89 billió KRW-t tett ki, üzemi eredménye pedig 542,9 milliárd KRW volt. A nagyméretű (17 col feletti) gumiabroncsok értékesítése 55,4%-ra nőtt, ami 3,1%-os növekedést jelent az előző évhez képest. A szabadidő-terepjárók iránti növekvő kereslet egyben azt is eredményezte, hogy a vállalat első gyári szerelésű beszállításai a globális autógyárak szabadidő-terepjáróihoz szintén emelkedtek.**

***Szöul, Korea / Neu-Isenburg, Németország, 2020. február 17.*** – A Hankook Tire bejelentette a vállalat 2019. évi pénzügyi eredményeit: a konszolidált globális árbevétel 6,8964 billió KRW (kb. 5,285 milliárd euró), a vállalat üzemi eredménye pedig 542,9 milliárd KRW (kb. 416,076 millió euró) volt.

A globális prémium technológiáknak és a kiváló termékminőségnek köszönhetően a nagyméretű (17 col feletti) gumiabroncsok értékesítése az összes árbevétel 55,4%-át tette ki – ez 3,1%-os növekedést jelent az előző évhez képest, és erősíti a Hankook prémium márkaként való megjelenését. A nagy átmérőjű gumiabroncsok értékesítési aránya különösen Kínában nőtt, ami stabilabb növekedést eredményezett az utánpótlási abroncs piacon.

A globális SUV-piacon tapasztalható keresletnövekedéssel összhangban a Hankook megerősítette pozícióját a nagy átmérőjű abroncsszegmensben azzal is, hogy bővítette neves autógyártókkal kötött partnermegállapodásait, így első gyári szerelésű gumiabroncsokat szállított például a Porsche Cayenne harmadik generációja, az új Audi Q8, valamint az Audi SQ8 TDI számára.

Az értékesítéseket azonban befolyásolta a gumiabroncsok globális piacán tapasztalható fokozott verseny, amely a globális autópiacon bekövetkező keresletcsökkenésnek és a kereskedelmi vitákból fakadó bizonytalanságoknak tudható be. Mindkettő az üzemi eredmény csökkenéséhez vezetett.

A 2020-as pénzügyi évre a Hankook Tire 7,2 billió KRW-s globális árbevételt és éves összehasonlításban az üzemi eredmény javítását tűzte ki maga elé. A Hankook célja, hogy a nagyméretű abroncsok értékesítésének növelésével a legjelentősebb piacokon, első szerelésű abroncsok beszállításával a prémium autógyártók számára, valamint versenyképességének erősítésével a vállalat prémium arculatát helyezze fókuszba. Ezenfelül a cég azt tervezi, hogy a forgalmazási csatornák optimalizálásával és az első szerelésű és utánpótlási üzletág közötti szinergia erősítésével stabil növekedési struktúrát épít ki.

Az iparág rendkívül gyors változásainak hatékonyabb kezelése érdekében a Hankook Tire célja a vállalati kultúra folyamatos erősítése olyan proaktív vállalati kultúra létrehozásával, amely innovatív módon változtatja meg az alkalmazottak munkavégzését, és felgyorsítja a vállalat globális piacvezetővé emelkedését.

###

**Q4 2019. évi konszolidált pénzügyi eredmény**

|  |  |  |  |
| --- | --- | --- | --- |
| **(Egység: milliárd KRW)** | **4. né, 2018. pénzügyi év** | **3. né, 2019. pénzügyi év** | **4. né, 2019. pénzügyi év** |
| **Árbevétel** | **1725,2**  | **1835,3**  | **1678,1**  |
| **Üzemi eredmény** | **145,0**  | **180,4**  | **116,2**  |

|  |  |  |  |
| --- | --- | --- | --- |
| **(Egység: millió USD)** | **4. né, 2018. pénzügyi év** | **3. né, 2019. pénzügyi év** | **4. né, 2019. pénzügyi év** |
| **Árbevétel** | **1530,1**  | **1538,1**  | **1427,2**  |
| **Üzemi eredmény** | **128,6**  | **151,2**  | **98,8**  |

|  |  |  |  |
| --- | --- | --- | --- |
| **(Egység: millió EUR)** | **4. né, 2018. pénzügyi év** | **3. né, 2019. pénzügyi év** | **4. né, 2019. pénzügyi év** |
| **Árbevétel** | **1341,1**  | **1382,1**  | **1288,9**  |
| **Üzemi eredmény** | **112,7**  | **135,9**  | **89,2**  |

***\*Átváltási árfolyamok:***

|  |  |  |  |
| --- | --- | --- | --- |
|  | **4. né, 2018. pénzügyi év** | **3. né, 2019. pénzügyi év** | **4. né, 2019. pénzügyi év** |
| **USD / KRW** | **1127,52** | **1193,24** | **1175,81** |
| **EUR / KRW** | **1286,42** | **1327,86** | **1301,97** |

**2019. évi konszolidált pénzügyi eredmény**

|  |  |  |
| --- | --- | --- |
| **(Egység: milliárd KRW)** | **2018. pénzügyi év** | **2019. pénzügyi év** |
| **Árbevétel** | **6795,0** | **6896,4**  |
| **Üzemi eredmény** | **702,6** | **542,9**  |

|  |  |  |
| --- | --- | --- |
| **(Egység: millió USD)** | **2018. pénzügyi év** | **2019. pénzügyi év** |
| **Árbevétel** | **6175,76** | **5916,4**  |
| **Üzemi eredmény** | **638,6**  | **465,7**  |

|  |  |  |
| --- | --- | --- |
| **(Egység: millió EUR)** | **2018. pénzügyi év** | **2019. pénzügyi év** |
| **Árbevétel** | **5232,54** | **5285,4**  |
| **Üzemi eredmény** | **541,10** | **416,1**  |

***\*Átváltási árfolyamok:***

|  |  |  |
| --- | --- | --- |
|  | **2018. pénzügyi év** | **2019. pénzügyi év** |
| **USD / KRW** | **1100,30** | **1165,65** |
| **EUR / KRW** | **1298,63** | **1304,81** |

 *(MEGJEGYZÉS: Átlagos átváltási árfolyamok az adott éves időszakban a Korea Exchange Bank adatai alapján.)*

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten hozzávetőlegesen 21.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Németországban, Neu-Isenburgban található, Frankfurt am Main közelében. A vállalatnak Ausztriában, Csehországban, Franciaországban, Hollandiában, Lengyelországban, Magyarországon, Nagy-Britanniában, Németországban, Olaszországban, Oroszországban, Szerbiában, Spanyolországban, Svédországban, Törökországban és Ukrajnában vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 34 százalékát az európai piacokon és a FÁK országaiban realizált értékesítések adják. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az IATF 16949:2016. minőségi, ISO 14001:2015. környezetvédelmi, ISO 22301 üzletmenet-folytonossági és az ISO 45001:2018. munkahelyi egészségvédelmi és biztonsági tanúsítványokkal.

További információ: [www.hankooktire-mediacenter.com](http://www.hankooktire-mediacenter.com) és [www.hankooktire.com](http://www.hankooktire.com)

|  |
| --- |
| **Kapcsolat:****Hankook Tire Magyarország Kft. | Kommunikációs Osztály | 2459 Rácalmás, Hankook tér 1.** |
| **Roy Katalin**kommunikációs vezetőroykatalin@hankooktech.com | **Pacsirszky Attila**kommunikációs szakértőpacsirszky@hankooktech.com+36-25/556091 | **Vercz Vivien**kommunikációs munkatársvercz.vivien@hankooktech.com+36-25/556009 |  |

**Über Hankook**

Hankook fertigt weltweit innovative, Hochleistungsradialreifen im Premium-Segment für Pkw, SUVs, Geländewagen, Leicht-Lkw, Wohnmobile, Lkw, Busse und den automobilen Motorsport (Rundstrecke/ Rallye).

Das Unternehmen investiert kontinuierlich in Forschung und Entwicklung, um seinen Kunden stets höchste Qualität in Verbindung mit technologischer Exzellenz zu bieten. In weltweit fünf Entwicklungszentren und acht Groß-Fabriken entwickelt und produziert Hankook Tire Bereifungslösungen, die speziell auf die Anforderungen und Ansprüche regionaler Märkte zugeschnitten sind. In Europa findet die Reifenentwicklung für die lokalen Märkte und die Erstausrüstung nach Maßgabe führender Europäischer Fahrzeughersteller im Hankook Technikzentrum Hannover/Deutschland statt. Produziert werden die Reifen unter anderem in der hochmodernen europäischen Fabrik des Unternehmens in Rácalmás/Ungarn, die 2007 eingeweiht wurde und kontinuierlich erweitert wird. Derzeit produzieren dort rund 3.000 Beschäftigte bis zu 19 Millionen Reifen pro Jahr für Pkw, SUVs und Leicht-Lkw.

Die Europa- und Deutschland-Zentrale des Reifenherstellers befinden sich in Neu-Isenburg bei Frankfurt am Main. In Europa unterhält Hankook weitere Niederlassungen in Frankreich, Großbritannien, Italien, den Niederlanden, Österreich, Polen, Russland, Schweden, Serbien, Spanien, der Tschechischen Republik, der Türkei, Ungarn und der Ukraine. Hankook Reifen werden direkt über regionale Distributoren in weitere europäische Länder vertrieben. Weltweit beschäftigt das Unternehmen 21.000 Mitarbeiter und liefert seine Produkte in über 180 Länder. Führende Automobilhersteller vertrauen in der Erstausrüstung auf Bereifungen von Hankook. Etwa 34 Prozent des globalen Umsatzes erzielt das Unternehmen innerhalb Europas und der GUS. Hankook Tire ist seit 2016 im renommierten Dow Jones Sustainability Index World (DJSI World) vertreten.

Weitere Informationen finden Sie unter www.hankooktire-mediacenter.com oder www.hankooktire.com

|  |
| --- |
| **Kontakt:****Hankook Tire Europe GmbH |** Corporate Communications Europe/CIS **|** Siemensstr. 14, 63263 Neu-Isenburg **|** Germany |
| **Felix Kinzer**Directortel.: +49 (0) 61 02 8149 – 170f.kinzer@hankookreifen.de | **Larissa Büsch**PR Managertel.: +49 (0) 6102 8149 – 173l.buesch@hankookreifen.de | **Stefan Prohaska**PR Assistanttel.: +49 (0) 6102 8149 – 171s.prohaska@hankookreifen.de  |  |